Ole Gunnar Solskjær var ánægður með sína menn gegn Tottenham . AFP Leikmenn Manchester United báðu stjórnarmenn félagsins um að reka ekki knattspyrnustjórann Ole Gunnar Solskjær áður en þeir mættu Tottenham í ensku úrvalsdeildinni á miðvikudagskvöldið , ef marka má frétt The Times . Manchester United vann Tottenham 2 : 1 og sýndi sinn besta leik á keppnistímabilinu að margra mati . Spjót hafa staðið á Norðmanninum vegna slæmrar byrjunar liðsins á tímabilinu en United hefur aðeins unnið fimm af fyrstu fimmtán leikjum sínum í deildinni . Götublaðið The Sun fullyrti fyrir leikinn gegn Tottenham að hann yrði rekinn ef liðið tapaði leiknum gegn José Mourinho og hans mönnum . The Times segir að leikmennirnir hafi farið saman til forráðamanna félagsins fyrir leikinn og sagt þeim að Solskjær nyti enn fulls stuðnings þeirra .